Boererate.com: Noodhulp: Asemhaling vir iemand anders
Noodhulp: Asemhaling vir iemand anders
Die maklikste manier om vir iemand asem te haal is om lug uit jou longe na die longe van die persoon te blaas. Vir 'n kind sal jy in beide die mond en neus blaas.
Wanneer jy jou mond van die ander persoon s'n verwyder sal hulle uitasem. Dit is 'n outomatiese reaksie van die borskaswand. Onthou om na die borskas te kyk as jy die persoon se longe probeer vul. As die longe met lug vul sal die borskas beweeg. Kyk ook vir enige kleurverandering in die individu.
Dit is belangrik dat asemhaling vir die persoon so gou moontlik begin word. Wanneer iemand vergiftig is of ernstige gesigbeserings opgedoen het, aanhoudend opgooi, of vasgepen is met hul gesig na onder, kan jy nie jou mond direk op hulle plaas nie.